Εαντγκίφου του Κέντ

Η Εαντγκίφου του Κεντ (πριν το 903 - μετά το 966) ήταν η τρίτη σύζυγος του βασιλιά των Αγγλοσαξόνων Εδουάρδου του Πρεσβύτερου. Η Εαντγκίφου ήταν κόρη του Σίγκεχελμ κόμητος του Κεντ που έπεσε στην "μάχη του Χολμ" (902). Παντρεύτηκε τον Εδουάρδο τον Πρεσβύτερο (919), μαζί του απέκτησε :

Εδμόνδος Α΄ της Αγγλίας, Βασιλιάς των Άγγλων.
Έντρεντ της Αγγλίας, Βασιλιάς των Άγγλων.
Έντμπουρ του Γουίντσεστερ, Βενεδικτίνη μοναχή στο αβαείο του Γουίντσεστερ.
Εντγκίφου.

Επέζησε πολλά χρόνια μετά τον θάνατο του συζύγου της Εδουάρδου του Πρεσβύτερου, πέθανε όταν ήταν βασιλιάς ο εγγονός της Έντγκαρ Α΄ ο Ειρηνικός. Όπως περιγράφει μια γραπτή παράδοση στις αρχές της δεκαετίας του 960 ο πατέρας της έδωσε το Κούλινγκ στο Κεντ σε έναν άντρα με το όνομα Γκόντα σαν εγγύηση για ένα δάνειο. Η Εαντγκίφου ισχυρίστηκε ότι ο πατέρας της ξόφλησε το δάνειο και ζήτησε από τον Γκόντα να της επιστρέψει την γη, εκείνος αρνήθηκε να δεχτεί την πληρωμή και συνεπώς να δώσει την γη. Απέκτησε τα εδάφη της στο Κούλινγκ έξι χρόνια μετά τον θάνατο του πατέρα της, τότε οι φίλοι της προσπαθούσαν να πείσουν τον Εδουάρδο τον Πρεσβύτερο να διώξει με την βία τον Γκόντα χωρίς να του πληρώσει την αποζημίωση. Ο Εδουάρδος έκανε κατάσχεση στις εκτάσεις του Γκόντα και έδωσε τα συμβόλαια ιδιοκτησίας στην Εαντγκίφου, εκείνη κράτησε τα συμβόλαια αλλά επέτρεψε στον Γκόντα να συνεχίσει να διατηρεί τις εκτάσεις. Όταν πέθανε ο σύζυγος της ο μεγαλύτερος γιος του και διάδοχος του Έθελσταν της Αγγλίας ζήτησε από την Εαντγκίφου να επιστρέψει τα συμβόλαια ιδιοκτησίας στον Γκόντα επειδή είχε κακές σχέσεις με την θετή του μητέρα.

Χηρεία

Ο θετός της γιος Έθελσταν την έδιωξε από την αυλή επειδή η Εαντγκίφου υποστήριξε την άνοδο στον θρόνο των δικών της γιων, οι δύο γιοι της ωστόσο την επανέφεραν αργότερα σε ψηλές θέσεις. Η Εαντγκίφου είχε την εποχή του γιου της Εδμόνδου Α΄ ψηλότερη θέση στην βασιλική αυλή από την νύφη της, η ίδια είχε τον τίτλο της "βασίλισσας" ενώ η Έλφγκιφου του Σάφτεσμπουρι καταγράφεται σαν "βασιλική σύντροφος". Η θέση της ωστόσο εξακολουθούσε να είναι χαμηλότερη όπως από τους αρχιεπισκόπους και τους επισκόπους όπως φαίνεται στα διατάγματα. Με τον θάνατο του μικρότερου γιου της Έντρεντ (955) ξέσπασε εμφύλια διαμάχη για την διαδοχή ανάμεσα στους εγγονούς της γιους του Εδμόνδου Α΄, ο μεγαλύτερος Έντουι της Αγγλίας την έδιωξε από την αυλή επειδή υποστήριξε τον Έντγκαρ τον Ειρηνικό. Ο Έντουι πέθανε πολύ πρόωρα και άτεκνος, ο Έντγκαρ Α΄ ο Ειρηνικός της έδωσε πλούσια δωρα και ψηλές θέσεις στην βασιλική αυλή, καταγράφεται σε διάταγμα για τελευταία φορά το 966. Η Εαντγκίφου ήταν προστάτιδα στην θρησκεία και έκανε πολλές δωρεές σε μοναστήρια και εκκλησίες.

Παραπομπές

Πηγές
Miller, Sean (2004). "Edward (called Edward the Elder) (870s?–924), king of the Anglo-Saxons". Oxford Dictionary of National Biography. Oxford University Press. 
Molyneaux, George (2015). The Formation of the English Kingdom in the Tenth Century. Oxford University Press. 
Stafford, Pauline (2004). "Eadgifu (b. in or before 904, d. in or after 966), queen of the Anglo-Saxons, consort of Edward the Elder". Oxford Dictionary of National Biography. Oxford University Press.

Βασίλισσες των Αγγλοσαξόνων
Σύζυγοι του Εδουάρδου του Πρεσβύτερου